### Beslutningstema

I denne sag skal der tages stilling til, om

* der skal meddeles forbud mod erhvervsmæssig anvendelse af pesticider i 15 boringsnære beskyttelsesområder (BNBO),
* opgørelsen af arealer, der skal betales erstatning for (BNBO-areal og ulempe/arronderingsareal),
* erstatningsopgørelsen, samt
* om forvaltningen kan bemyndiges til efterfølgende at afgøre efterfølgende BNBO-sager efter samme metode.

### Historik

I januar 2025 genbekræftede Kommunalbestyrelsen viljen til at udstede påbud/forbud for beskyttelse af BNBO'er.

Vandværkerne og lodsejerne har haft frem til dags dato til at indgå frivillige aftaler. Der udstedes kun et forbud i de sager, hvor det ikke er lykkedes at indgå frivillige aftaler. Det skal her også nævnes, at regeringen har besluttet, at seneste frist for udstedelse af forbud/påbud var den 31. marts 2025.

Fem vandværker har i mellemtiden indgået frivillige aftaler med lodsejere (Ballum Vandværk, Døstrup Vandværk, Lovrup Vandværk, [adresse] og Branderup Vandværk).

Der er siden den 28. januar 2025 udsendt varslinger om forbud til lodsejere vedrørende 16 BNBO'er. Forbuddene vedrører boringer, der leverer vand til Agerskov Vandværk, [adresse] Lø Vandværk, Sdr. [adresse], [adresse] - [adresse], [adresse] og Visby Vandværk. Denne sag omhandler disse forbud.

### Sagsfremstilling

Staten har udpeget Boringsnære beskyttelsesområder (BNBO) til boringer til almene vandforsyninger, hvor der kan være en særlig risiko for forurening af det grundvand, som bruges til drikkevand. Forvaltningen har risikovurderet de nuværende udpegede BNBO’er og udpeget 35 BNBO’er, hvor erhvervsmæssig anvendelse af pesticider inden for BNBO er en trussel/fare for grundvandet, der anvendes til drikkevand. Kommunen er efter indførelsen af § 24a i miljøbeskyttelsesloven, forpligtet til at beskytte disse BNBO’er. I risikovurderingen er der identificeret de relevante trusler inden for BNBO samt vurderet sårbarhed af indvindingsboringer og alvor af konsekvenser af en potentiel pesticidforurening af boringer. Det er vurderet geologiske og hydrologiske forhold, grundvandsdannelse, strømningsmønstre og kemiske forhold ved boringer (eksempel: bilag 1.A Notat om risikovurdering Visby Vandværk anlægs ID 115760). 19 af de 35 BNBO’er er beskyttet med indgåelse af de frivillige aftaler. For en af boringer (Højer Vandværk) afventer forvaltningen de nye BNBO beregninger fra Miljøstyrelsen, fordi den udpegede boring blev overboret og erstattet med en ny boring. For de resterende 15 BNBO’er skal Kommunalbestyrelsen udstede forbud mod erhvervsmæssig anvendelse af pesticider i BNBO-områder efter §24a i miljøbeskyttelsesloven.

Ved udpegningen af BNBO’er, er der ikke taget hensyn til arealernes brugsgrænser. Derfor kan der opstå uhensigtsmæssige restarealer, som bliver vanskelige/uhensigtsmæssige for lodsejere at dyrke. Opgørelse af rest- /ulempe-/arronderings- arealet er i varslinger af forbud optegnet til den mindste firkant, der kan tegnes rundt om BNBO’et. Der beregnes fuld erstatning for BNBO og ulempeareal (bilag 2.A BNBO områder med arronderings/ulempe arealer).

Ved forbud mod erhvervsmæssig anvendelse af pesticider skal lodsejere modtage en fuld erstatning for de restriktioner/rådighedsindskrænkninger, som et forbud medfører. Ifølge IFRO-udredning lavet af Institut for Fødevare- og Ressourceøkonomi (bilag 3.2. A) vil nogle landmænd fortsat gerne dyrke jorden selv om forbuddet mod erhvervsmæssig anvendelse af pesticider er tinglyst. Indkomsttabet i forhold til almindelig drift vurderes ifølge udredningen, at være på ca. 40.000 – 60.000 kr. pr. ha. Ifølge IFRO-udredningen er der også en gruppe af landmænd, som mener, at der stort set ikke kan opnås indtjening fra arealer med et krav om pesticidfri drift. Dette støttes af Overtaksationskommissions kendelser, som tidligere har fastsat erstatningen til 60 procent af jordværdien, hvilket svarer til, at arealerne ikke kan dyrkes mere. Forvaltningen har i de første fremsendte varslinger af forbud brugt opgjort erstatningen i overensstemmelse med IFRO-udredningen. Dette ud fra et forsigtighedsprincip (bilag 3.1. A). I høringssvarene til de første varslinger har 5 lodsejere udtrykt deres utilfredshed med det fastsætte erstatnings niveau og i den forbindelse henvist til [adresse] kendelser. Efterfølgende har forvaltningen valgt at fremsende nye varslinger af forbud med et erstatnings niveau, som følger Overtaksationskommissions kendelser (bilag 3.3. A).

De 15 varslinger af forbud ligner hinanden bortset fra størrelser på BNBO'er og arronderingsarealer samt tilsvarende beregnede erstatninger (bilagene D1 - D17). Herunder resume af høringssvarene fra lodsejere og vandværker:

Et høringssvar fra lodsejer omhandler utilfredshed med varsling af afgørelsen med følgende bemærkninger: manglende nødvendighed af BNBO-beskyttelse og påbuddets ugyldighed, manglende begrundelse vedr. tvivl om EU-lovlighed, manglende proportionalitet og stort økonomisk tab.

Otte høringssvar omhandler utilfredshed med det erstatnings niveau, der er beskrevet i varslingerne for at beregne de fulde erstatninger i BNBO og på ulempearealer. I høringssvarene påpeges, at fastsættelse af erstatnings niveau skal følge overtaksationskommissionskendelser.

Fire høringssvar omhandler et ønske om jordbytte, som værktøj til beskyttelse af BNBO'er.

Vandværkerne har ikke protesteret mod metoden til opgørelse af BNBO-arealer og ulempe/arronderingsarealer, ligesom vandværkerne ikke har protesteret over, at erstatningerne beregnes i overensstemmelse med Overtaksationskommissionens praksis.

Forvaltningens kommentar til høringssvar:

Ved de 15 BNBO'er er der, ifølge kommunens risikovurdering, en særlig risiko for forurening af grundvand, som bruges til drikkevand, derfor skal der meddeles forbud mod erhvervsmæssig anvendelse af pesticider, jf. miljøbeskyttelseslovens §24a.

Der skal beregnes erstatning for BNBO og ulempe arealer. Erstatningsniveauet skal følge Kristian Andresen kendelser.

Selve høringssvarene og forvaltningens bemærkninger hertil fremgår af sagens bilag 7.E Høringssvar fra lodsejere og vandværker - BNBO april 2025.

Ved etablering af nye vandforsyningsboringer til almene vandværker skal Miljøstyrelsen beregne nye BNBO’er. Ligeledes vil Miljøstyrelsen som udgangspunkt genberegne et BNBO, hvis indvindingsforholdene til en almen vandforsyning bliver ændret væsentligt eller der kommer ny viden om geologiske eller hydrologiske forhold i nuværende BNBO’er. Forvaltningen afventer pt. BNBO beregninger for 3 nyetablerede vandforsyningsboringer (ved Højer vandværk og Frifelt Vandværk) og forventer genberegninger for flere BNBO’er, da flere vandværker har fået ændret deres indvindingstilladelser. Forvaltningen vil derfor gerne have bemyndigelse til af afgøre kommende sager vedrørende beskyttelse af BNBO.

### Økonomi

Kommunen skal afholde udgifterne for tinglysninger af BNBO-arealer.

### Lovgrundlag

Miljøbeskyttelsesloven § 24a.

### Indstilling Direktøren for Teknik/Miljø Service og Beskæftigelse indstiller,

* at der meddeles forbud mod erhvervsmæssig anvendelse af pesticider i de 15 boringsnære beskyttelsesområder (BNBO),
* at der betales erstatning for BNBO-arealet og ulempe/arronderingsarealet,
* at erstatningsopgørelsen sker i overensstemmelse med Overtaksationskommissionens praksis,
* at forvaltningen bemyndiges til efterfølgende, at afgøre efterfølgende BNBO-sager efter samme metode, og at
* at indstillingen videresendes til Økonomiudvalget og Kommunalbestyrelsen.

**Teknik- og Miljøudvalget 6. juni 2025, punkt 8:**

Indstillingen anbefales.

**Økonomiudvalgets beslutning den 19. juni 2025, pkt. 21:**

Indstillingen anbefales.

### Beslutning

Indstillingen godkendt.